ඔලිම්පික් තරගාවලිය විකාශය කිරීම සම්බන්ධ පූර්ව ප්‍රචාරක කටයුතු කිරීමෙන් එම්ටීවී සහ එම්බීසී මාධ්‍ය ආයතන වළකාලන ස්ථිර අතුරු තහනම් නියෝගයක් කොළඹ වාණිජ මහාධිකරණය ඊයේ (2) නිකුත් කෙළේය.එම තරගාවලිය විකාශය කිරීම සම්බන්ධයෙන් තමන් ඒෂියා ෆැසිපික් බ්‍රෝඩ් කාස්ටින් ආයතනය සමඟ ගිවිසුමකට එළැඹ සිටියදී එම තරගාවලිය විකාශය සම්බන්ධ පූර්ව ප්‍රචාරක කටයුතු සිරස රූපවාහිනිය ඇතුළු එම්ටීවී , එම්බීසී ආයතනයට අයත් රූපවාහිනී සහ ගුවන් විදුලි නාලිකාවල ප්‍රචාරය කිරීමට එරෙහිව ශ්‍රී ලංකා රූපවාහිනි සංස්ථාව ගොනු කළ නඩුවක් සලකා බැලූ වාණිජ මහාධිකරණ විනිසුරු ගාමිණි අමරසේකර මහතා විසින් මේ නියෝගය නිකුත් කරන ලදී.